
 31.10.2012
 BG
 Официален вестник на Европейския съюз
 L 304/1
 РЕГЛАМЕНТ ЗА ИЗПЪЛНЕНИЕ (ЕС) No 927/2012 НА КОМИСИЯТА
 от 9 октомври 2012 година
 за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално членове 9 и 12 от него,
 като има предвид, че:
 (1)
 С Регламент (ЕИО) No 2658/87 се създаде номенклатура на стоките, наричана по-долу „Комбинирана номенклатура“, с цел да отговори едновременно на изискванията на Общата митническа тарифа, на статистиката на външната търговия на Съюза и на други политики на Съюза във връзка с вноса или износа на стоки.
 (2)
 С оглед опростяване на законодателството е целесъобразно да се актуализира Комбинираната номенклатура и да се адаптира структурата ѝ.
 (3)
 Необходимо е да се измени Комбинираната номенклатура, за да бъдат взети под внимание промените в изискванията във връзка със статистиката и с търговската политика, промените, направени с цел да бъдат изпълнени международни задължения и да се отговори на развитието на технологиите и търговията, както и необходимостта от уеднаквяване или внасяне на яснота в текстовете.
 (4)
 В съответствие с член 12 от Регламент (ЕИО) No 2658/87 приложение I към същия регламент следва да бъде заменено, считано от 1 януари 2013 г., от пълен вариант на Комбинираната номенклатура заедно с автономните и конвенционалните митнически ставки, произтичащи от приетите от Съвета или Комисията мерки.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕИО) No 2658/87 се заменя с текста на приложението към настоящия регламент.
 Член 2
 Настоящият регламент влиза в сила на 1 януари 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 октомври 2012 година.
 За Комисията, от името на председателя,
 Algirdas ŠEMETA
 Член на Комисията
 (1) ОВ L 256, 7.9.1987 г., стр. 1.
 ПРИЛОЖЕНИЕ 1
 КОМБИНИРАНА НОМЕНКЛАТУРА
 СЪДЪРЖАНИЕ
 ЧАСТ ПЪРВА — УВОДНИ РАЗПОРЕДБИ
 Раздел I — Общи правила
 А.
 Общи правила за тълкуване на Комбинираната номенклатура
 Б.
 Общи правила относно ставките на митата
 В.
 Общи правила, прилагани относно номенклатурата и ставките на митата
 Раздел II — Специални разпоредби
 А.
 Стоки за някои категории кораби, лодки и други плавателни съдове или за сондажни или производствени платформи
 Б.
 Граждански въздухоплавателни средства и стоки, предназначени за гражданската авиация
 В.
 Фармацевтични продукти
 Г.
 Единна ставка
 Д.
 Опаковки
 Е.
 Благоприятно тарифно третиране поради естеството на стоките
 Списък на знаците, съкращенията и символите
 Списък на допълнителните мерни единици
 ЧАСТ ВТОРА — ТАБЛИЦА СЪС СТАВКИТЕ НА МИТАТА
 Глава
 Раздел I
 Живи животни и продукти от животински произход
 1
 Живи животни
 2
 Меса и карантии, годни за консумация
 3
 Риби и ракообразни, мекотели и други водни безгръбначни
 4
 Мляко и млечни продукти; птичи яйца; естествен мед; продукти от животински произход, годни